Velvet Sky finaal gelikwideerVelvet Sky lugredery is Donderdag deur die hooggeregshof in KwaZulu-Natal bankrot verklaar. Regter Phillip Nkosi het ŉ versoek om die saak uit te stel van die hand gewys en gesê dit is nie in die belang van die krediteure nie, berig Fin24. Die hof het vroeër aangehoor dat Velvet Sky sowat R100 miljoen aan sy krediteure skuld. Gerrie Roberts, van krediteure BP Suidelike Afrika, het gesê dit was onvermydelik dat die lugredery bankrot verklaar sou word. Die goedkoop lugredery is in Mei onder voorlopige likwidasie geplaas.